Лас Вегас
Лас Вегас (; в превод от испански „Ливади“ или „Плодородни долини“) е най-гъсто населеният град в щата Невада, Съединените американски щати, окръжен център на окръг Кларк и международно известен център за почивка, пазаруване, развлечение и хазарт.

Основан е през 1905 и официално става град през 1911 г. Той е най-големият американски град, основан през 20 век. Населението на Лас Вегас е 641 676 жители (по приблизителна оценка от 2017 г.).

Център на хазартните забавления в Съединените щати, на големите казина, Лас Вегас е рекламиран като „Развлекателната столица на света“, добре известен като „Град на греха“ благодарение на легализирания хазарт, предлагането на алкохолни напитки по всяко време и различните форми на забавления за възрастни. Бляскавият вид на града го прави привлекателно място за снимане на филми и телевизионни предавания. Снимачните площадки са една от забележителностите на този град.

Хазарт, туризъм и отдих са в основата на икономиката на града.

Лас Вегас привлича посетители не само с игралните зали, но и с различни спортни прояви, концерти, театрални представления, състезания за красота.

В града се открояват танцуващите фонтани на хотел Беладжио, копието на Айфеловата кула, хотел „Париж“, пресъздадената Венеция с канали, Хеопсовата пирамида със Сфинкса, и др. Основните обекти за посещение се намират в близост до източната част на града. Вегас е известен и като градът на Елвис, заради участията на Краля на рока от 1969 до 1976г.

Привлекателни са също възможностите за незабавна сватба, екскурзиите за меден месец.

Известни личности, свързани с града

Родени 
 Джена Джеймисън, родена 9 април 1974 г., американска порнографска актриса, модел и бизнесдама.

Други 
 Кичка Бодурова е известна българска певица, която пребивава в града със семейството си.

Побратимени градове 
  Ангелес, Филипини
  Ансан, Южна Корея
  Пукет, Тайланд
  Хулудао, Китай
  Памуккале, Турция

Източници 

 
Курорти в САЩ
Хазарт
Основани в САЩ през 1905 година